Vukei e 12,000
30 April, 2018, 5:02 pm
ERA sa vukei e sivia ni 12,000 na lewenivanua mai na Tabana ni Lavo Musuki ena noda vanua ena veivuke vakailavo ni oti na cava.
Ka sa sauma oti na Tabana ni Lavo Musuki e rauta ni $10.4 na milioni ena veivuke oqo.
E vakaraitaka na ivakailesilesi liu o Jaoji Koroi ni rauta ni 15,000 na fomu a veisoliyaki ena vuku ni veivuke oqo.
E a vakayacori na veivuke oqo ni oti na kena ravuti Viti na cava o Josie kei Keni ena rua na macawa veitaravi.
E kaya o Koroi ni ratou na gole talega na vakailesilesi ni Tabana ni Lavo Musuki ki Kadavu ena nodra vukei na noda ena vuku ni veivakacokotaki ni nodra vale kei na nodra bisinisi.
E vakadeitaka o Koroi ni sa na sogo tiko na veivuke ki na Yasayasa vaka- Ra ka me na vakanamata yani kivei ira na lewenivanua mai Kadavu na veivuke ni veivakacokotaki ena vuku ni cagilaba.
E da raica ka vakadinadinataka na levu ni vakacaca ni waluvu kei na cagi e na kena mai Ba, Tavua, Nadi, Sigatoka.
Na cagilaba o Keni, eda vakavinavinaka ni sega ni dua na bula e kau laivi mai Kadavu ena vuku ni kaukauwa kei na tataba ni cagi o Keni ka ra vakila na wekada mai Vunisea, Naceva kei Nabukelevu.
fij_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn